Hermogenes z Xanthu

Hermogenes alebo Hermogenés (Hermogenes/iný prepis Hermogenés) bol osemnásobný olympijský víťaz v prvom storočí.Pausanias, Periégésis tés Hellados, 6,13,3.

Hermogenes z lýkijskej obce Xanthos sa v starovekom Grécku zaradil medzi najslávnejších športovcov v bežeckých disciplínach. Olivový veniec v Olympii dobyl v behu až osemkrát. Na olympijských hrách v roku 81 bol víťazom v behu na jedno stadion, behu na dve stadiá (diaulos) a behu ťažkoodencov (hoplitodromos), roku 85 v behu na dve stadiá a behu ťažkoodencov a roku 89 zopakoval svoje víťazstvá v bežeckých disciplínach z roku 81.

Podľa starovekého autora Pausania si Hermogenes od Grékov za svoje neobyčajné bežecké schopnosti vyslúžil prezývku Hippos (Kôň).

 Referencie a bibliografia 

 Pozri aj 
 Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Kategória:Víťazi starovekých olympijských hier v behu na dve stadiá
Kategória:Víťazi starovekých olympijských hier v behu ťažkoodencov